Document ID: 32004R0427

Komisjoni määrus (EÜ) nr 427/2004,
4. märts 2004,
millega määratakse kindlaks teatavate kalatoodete võrdlushinnad kalandusaastaks 2004
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. detsembri 1999. aasta määrust (EÜ) nr 104/2000 kala- ja akvakultuuritooteturu ühise korralduse kohta [1], eriti selle artikli 29 lõikeid 1 ja 5,
ning arvestades järgmist:
(1) Määruses (EÜ) nr 104/2000 sätestatakse, et ühenduses kehtivad võrdlushinnad võidakse kindlaks määrata igal aastal tootekategooriate kaupa toodetele, mille tariifide kohaldamine vastavalt artikli 28 lõikele 1 peatatakse. Sama kehtib toodete kohta, mis tulenevalt WTO kehtestatud siduvatest alandatud tariifidest või mõnest muust sooduskorrast ja mis peavad olema vastavuses võrdlushinnaga.
(2) Määruse (EÜ) nr 104/2000 IA ja B lisas loetletud toodete võrdlushind on sama, mis vastavalt selle määruse artikli 20 lõikele 1 kehtestatud kõrvaldamishind.
(3) Asjaomaste toodete kõrvaldamis- ja müügihinnad ühenduses kalandusaastaks 2004 on kindlaks määratud komisjoni määruses (EÜ) nr 425/2004 [2].
(4) Määruse (EÜ) nr 104/2000 I ja II lisades loetlemata toodete võrdlushind kehtestatakse nende tolliväärtuse kaalutud keskmise alusel, mis on registreeritud imporditurul või impordisadamates võrdlushinna kindlaks määramisele vahetult eelnenud kolme aasta jooksul.
(5) Pole vajadust määrata kindlaks kõigi määruses (EÜ) nr 104/2000 sätestatud kriteeriumidega hõlmatud liikide võrdlushindu, eelkõige mitte kolmandatest riikidest väikestes kogustes imporditud liikide võrdlushindu.
(6) Käesoleva määrusega ettenähtud meetmed on kooskõlas kalandustooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 104/2000 artikliga 29 ettenähtud kalatoodete võrdlushinnad kalandusaastaks 2004 on kindlaks määratud käesoleva määruse lisas.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 4. märts 2004

Labels: 2
6